stanford-oval/wikipedia huggingface dataset:
คูโนอิจิ (รายการทีวี)
ผลลัพธ์ของผู้เข้าแข่งขัน > ครั้งที่ 4

ออกอากาศเมื่อวันที่: 25 ธันวาคม พ.ศ. 2547
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 58 - มิยาเกะ อายาโกะ | ด่านสุดท้าย | พิชิตชัยชนะ (เหลือเวลา 4.1 วินาที) |
| หมายเลข 50 - วาตานาเบะ คะซุเอะ | 3 | ตกรอบ - ภูเขาโดมิโน |
| หมายเลข 70 - โคมิยะ ริเอะ | 3 | ตกรอบ - ภูเขาโดมิโน |
| หมายเลข 81 - โยชิดะ ซาโอะริ | 3 | ตกรอบ - ภูเขาโดมิโน |
| หมายเลข 90 - ยามาดะ มิโฮะ | 3 | ผิดกติกา - ภูเขาโดมิโน† |
| หมายเลข 95 - อาซามิ ซายากะ | 3 | ตกรอบ - ภูเขาโดมิโน |
| หมายเลข 98 - โออานา บาน | 2 | ตกรอบ - สะพานไม้ลอย |
| หมายเลข 99 - อิซุมิ มิกะ | 2 | ตกรอบ - กระโดดข้ามรั้วทั้ง 3 |

† มิโฮะ ใช้มือแตะตัวกระดานโดมิโน ถือว่าผิดกติกา
ผลลัพธ์ของผู้เข้าแข่งขัน > ครั้งที่ 5

ออกอากาศเมื่อวันที่: 7 มกราคม พ.ศ. 2549
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 100 - มิยาเกะ อายาโกะ | ด่านสุดท้าย | พิชิตชัยชนะ (เหลือเวลา 7.72 วินาที) |
| หมายเลข 72 - โคมิยะ ริเอะ | ด่านสุดท้าย | ตกรอบ - เสาแท่งสุดท้าย (หมดเวลา - เหลืออีก 1 เมตร) |
| หมายเลข 91 - มิซุโนะ ยูโกะ | 3 | ตกรอบ - ภูเขาโดมิโน (จากแผ่นที่ 34 - 35) |
| หมายเลข 95 - อาซามิ ซายากะ | 3 | ตกรอบ - ภูเขาโดมิโน (จากแผ่นที่ 28 - 29) |
| หมายเลข 83 - อิมะมุระ ยูริโกะ | 3 | ตกรอบ - ภูเขาโดมิโน (จากแผ่นที่ 32 - 33) |
| หมายเลข 90 - มีราเบลลา อาคูนู | 2 | ตกรอบ - สะพานท่อนซุงหมุน |
ผลลัพธ์ของผู้เข้าแข่งขัน > ครั้งที่ 6

ออกอากาศเมื่อวันที่: 20 กันยายน พ.ศ. 2549
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 100 - มิยาเกะ อายาโกะ | ด่านสุดท้าย | พิชิตชัยชนะ (เหลือเวลา 0.66 วินาที) |
| หมายเลข 83 - ทานากะ มาโฮะ | ด่านสุดท้าย | ตกรอบ - กำแพงอิฐ* |
| หมายเลข 88 - อิวาอิ โทโมะกะ | 3 | ตกรอบ - ภูเขาโดมิโน |
| หมายเลข 96 - เอริน เจสสิกา ดอลตี้ | 3 | ตกรอบ - กระโดดตรึง (จากเสาที่ 1 - 2) |
| หมายเลข 51 - ฮิราชิ เรนะ | 3 | ตกรอบ - กระโดดตรึง (จากเสาที่ 1 - 2) |
| หมายเลข 79 - ทาชิคาวะ มายะ | 2 | ตกรอบ - แกว่งคาน (สะพานที่ 3) |
| หมายเลข 32 - โยชิดะ ยูโกะ | 2 | ตกรอบ - กระดานกระโดด |
| มาเอดะ มิซุโฮะ (ไม่มีหมายเลข) | 3 | ตกรอบ - สะพานแขวนแคบ |
| โอคาโมโตะ ซายากะ (ไม่มีหมายเลข) | 2 | ตกรอบ - แกว่งคาน (สะพานที่ 3) |

* ทานากะได้ปีนกำแพงอิฐได้สำเร็จ แต่หมดเวลาก่อนที่ทานากะกำลังจะปีนเสา
หมายเหตุ: หมายเลขของผู้แข่งขันทั้ง 2 คนไม่ได้ถูกระบุออกมาในการแข่งขันครั้งนี้ แต่ผู้ผลิตรายการสั่งที่คู่แข่งไป เฉพาะมิยาเกะและทานะกะที่มีหมายเลขผู้แข่งขันถูกระบุไปแล้วเพราะพวกเขาทำให้ไปถึงด่านสุดท้าย
ผลลัพธ์ของผู้เข้าแข่งขัน > ครั้งที่ 7

ออกอากาศเมื่อวันที่: 5 กันยายน พ.ศ. 2550
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 87 - ทานากะ มาโฮะ | 3 | ตกรอบ - ภูเขาโดมิโน |
| หมายเลข 92 - นิชิมูระ ชิเอะ | 2 | ตกรอบ - แกว่งคาน (หมดเวลา) |
| หมายเลข 100 - มิยาเกะ อายาโกะ | 2 | ตกรอบ - แกว่งคาน |
| หมายเลข 80 - โคมิยะ ริเอะ | 2 | ตกรอบ - บาร์แกว่ง |
ผลลัพธ์ของผู้เข้าแข่งขัน > ครั้งที่ 8

ออกอากาศเมื่อวันที่: 7 ตุลาคม พ.ศ. 2552
| ผู้เข้าแข่งขัน | ด่าน | ผลการแข่งขัน |
| --- | --- | --- |
| คาโดอิ ซาโตมิ | ด่านสุดท้าย | พิชิตชัยชนะ (เหลือเวลา 21.4 วินาที) |
| โคมิยะ ริเอะ | ด่านสุดท้าย | พิชิตชัยชนะ (เหลือเวลา 3.7 นาที) |
| อาริมัตสึ โทโมมิ | ด่านสุดท้าย | ผิดกติกา - กำแพงปีน† |
| ยามาดะ ซาชิโยะ | 3 | ตกรอบ - กระโดดสูง |
| คาโต ยูกะ | 3 | ตกรอบ - กระโดดสูง |
† อาริมัตสึได้ผ่านด่านสุดท้ายในเวลา 5 วินาทีได้ แต่อาริมัตสึดันไปคว้าขอบกำแพงที่ 2 ในกระดานกำแพงปีนจนทำให้ผิดกติกา
ผลลัพธ์ของผู้เข้าแข่งขัน > ครั้งที่ 9

ออกอากาศเมื่อวันที่: 12 กุมภาพันธ์ พ.ศ. 2560
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 42 - ฮิคาริ อิซูมิ | ด่านสุดท้าย | ตกรอบ - เชือกเส้นสุดท้าย (หมดเวลา - เหลืออีก 2 เมตร) |
| หมายเลข 44 - เฉิน จู้หยิง | ด่านสีน้ำเงิน | ตกรอบ - สะพานฟองโดมิโน |
| หมายเลข 45 - อายาโนะ โอชิมะ | ด่านสีน้ำเงิน | ตกรอบ - สะพานฟองโดมิโน |
| หมายเลข 43 - คานะ วาตานาเบะ | ด่านสีน้ำเงิน | ตกรอบ - สะพานฟองโดมิโน |
| หมายเลข 48 - ยูกิ คาวาบาตะ | ด่านสีน้ำเงิน | ตกรอบ - สะพานฟองโดมิโน |
ผลลัพธ์ของผู้เข้าแข่งขัน > ครั้งที่ 10

ออกอากาศเมื่อวันที่: 2 กรกฎาคม พ.ศ. 2560
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 50 - ฮิคาริ อิซูมิ | ด่านสีดำ | ตกรอบ - บาร์เลื่อนสไลเดอร์ |
| หมายเลข 49 - คานะ วาตานาเบะ | ด่านสีดำ | ตกรอบ - บาร์เลื่อนสไลเดอร์ |
| หมายเลข 40 - อายะ | ด่านสีดำ | ตกรอบ - ไต่หน้าผา |
| หมายเลข 36 - ซาคิโกะ โอคาเบะ | ด่านสีน้ำเงิน | ตกรอบ - ยกกำแพง (หมดเวลา) |
| หมายเลข 34 - มิกะ วาตานาเบะ | ด่านสีน้ำเงิน | ตกรอบ - อุโมงค์สายพาน |
| หมายเลข 7 - เรอิกะ ไซกิ | ด่านสีน้ำเงิน | ตกรอบ - ห่วงเสาไถล* (หมดเวลา) |
*เรอิกะ เสียเวลาขณะอยู่บนจุดกลางของอุปสรรคห่วงเสาไถล จนทำให้หมดเวลา
ผลลัพธ์ของผู้เข้าแข่งขัน > ครั้งที่ 11

ออกอากาศเมื่อวันที่: 1 กรกฎาคม พ.ศ. 2561
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 32 - ซาคิโกะ โอคาเบะ | ด่านสุดท้าย | ตกรอบ - เชือกเส้นสุดท้าย (หมดเวลา - เหลืออีก 2 เมตร) |
| หมายเลข 47 - อายาโนะ โอชิมะ | ด่านสีดำ | ตกรอบ - บาร์เลื่อนสไลเดอร์ |
| หมายเลข 29 - ยามาโมโตะ คารุ | ด่านสีดำ | ตกรอบ - บาร์เลื่อนสไลเดอร์ |
| หมายเลข 33 - สึบุกิ ไอริ | ด่านสีดำ | ผิดกติกา - สะพานฟองโดมิโน† |
| หมายเลข 49 - มิกะ วาตานาเบะ | ด่านสีน้ำเงิน | ตกรอบ - ยกกำแพง |
| หมายเลข 40 - ซูโด มิโอะ | ด่านสีน้ำเงิน | ตกรอบ - ยกกำแพง |
| หมายเลข 30 - ซากาอิ อายากะ | ด่านสีน้ำเงิน | ตกรอบ - ยกกำแพง |
| หมายเลข 25 - มิยาฮาระ คะนง | ด่านสีน้ำเงิน | ตกรอบ - ค้อนกระแทก (หมดเวลา) |
| หมายเลข 48 - เรอิกะ ไซกิ | ด่านสีน้ำเงิน | ตกรอบ - กำแพงแมงมุม |
| หมายเลข 43 - อาซาฮินะ อายะ | ด่านสีน้ำเงิน | ตกรอบ - กำแพงแมงมุม |
† ไอริถูกใช้เท้าผลักสะพานฟองโดมิโนแผ่นที่ 2 แล้วใช้มือแตะตัวสะพานฟองโดมิโน ถือว่าผิดกติกา แล้วถูกออกจากการแข่งขัน
ผลลัพธ์ของผู้เข้าแข่งขัน > ครั้งที่ 12

ออกอากาศเมื่อวันที่: 13 มกราคม พ.ศ. 2568
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 49 อายาโนะ โอชิมะ | ด่านสุดท้าย | พิชิตชัยชนะ (เหลือเวลา 8.19 วินาที) |
| หมายเลข 47 ฮิคารุ โมริ | 3 | ตกรอบ - บาร์บิน |
| หมายเลข 42 ไม วาตานาเบะ | 3 | ตกรอบ - สะพานฟองโดมิโน |
| หมายเลข 39 ทามากิ ซาคาอิ | 3 | ตกรอบ - สะพานฟองโดมิโน |
| หมายเลข 50 ยูโกะ มิซึโนะ | 3 | ตกรอบ - กระโดดเกาะเสา |
| หมายเลข 43 โฮนามิ สึโบอิ | 3 | ตกรอบ - กระโดดเกาะเสา |
ดูเพิ่ม

ซาสึเกะ
สถาบันเทคโนโลยีนานาชาติสิรินธร มหาวิทยาลัยธรรมศาสตร์

เว็บย่อ
SIIT
| --- | --- |

ชื่อย่อ: สธ.มธ. / SIIT TU
ประเภท: สถาบันกึ่งอิสระ ในมหาวิทยาลัยธรรมศาสตร์
สถาปนา: พ.ศ. 2535* นับตั้งแต่ก่อตั้งเป็นโครงการวิศวกรรมศาสตร์ (ภาคภาษาอังกฤษ) ในคณะวิศวกรรมศาสตร์ มหาวิทยาลัยธรรมศาสตร์
ที่ตั้ง: มหาวิทยาลัยธรรมศาสตร์ ศูนย์รังสิต 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120 
เว็บไซต์: www.siit.tu.ac.th
ภาพตึกสถาบันเทคโนโลยีนานาชาติสิรินธรภายในมหาวิทยาลัยธรรมศาสตร์ศูนย์รังสิต
สถาบันเทคโนโลยีนานาชาติสิรินธร (เอสไอไอที) เป็นสถาบันการศึกษาด้านวิศวกรรมศาสตร์ เทคโนโลยี และการจัดการ สังกัดมหาวิทยาลัยธรรมศาสตร์ ซึ่งเปิดสอนในด้านวิศวกรรมศาสตร์หลักสูตรนานาชาติเป็นแห่งแรกของประเทศไทย ปัจจุบันมีทั้งหมด 8 สาขาวิชา การเรียนการสอนทั้งหมดเป็นหลักสูตรนานาชาติใช้ภาษาอังกฤษเป็นสื่อ ผู้จบการศึกษารับปริญญาจากสภามหาวิทยาลัยธรรมศาสตร์
เอสไอไอทีมักเป็นที่รู้จักเรียกขานทั่วไปว่า "วิศวะอินเตอร์ ธรรมศาสตร์" เนื่องจากเดิมเป็นโครงการหนึ่งในคณะวิศวกรรมศาสตร์ก่อนจะตั้งเป็นสถาบัน แต่ขณะนี้คำเรียกนี้อาจทำให้สับสนได้ เนื่องจากในปัจจุบันคณะวิศวกรรมศาสตร์ของมหาวิทยาลัยธรรมศาสตร์ ก็มีโครงการภาคภาษาอังกฤษอีกโครงการหนึ่ง (รู้จักกันในชื่อ "วิศวะสองสถาบัน") ชาวธรรมศาสตร์นิยมเรียกเอสไอไอทีสั้น ๆ ว่า "เอสไอ"
เอสไอไอทีเปิดสอนทั้งในระดับอุดมศึกษาและบัณฑิตศึกษาโดยเน้นการศึกษาแบบใช้การวิจัยเป็นตัวนำ อาจารย์ประจำทั้งหมดมีวุฒิอย่างน้อยระดับปริญญาเอก ในการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทยโดยสำนักงานกองทุนสนับสนุนการวิจัย (สกว.) เมื่อปี พ.ศ. 2550 เอสไอไอทีเป็นคณะด้านวิทยาศาสตร์และเทคโนโลยีเพียงแห่งเดียวของประเทศที่ได้รับการจัดระดับสูงสุด "ดีมาก" จากทั้ง 3 ตัวชี้วัด สถาบันฯ เป็น 1 ในสถาบันอุดมศึกษา 4 แห่งของประเทศ ที่ได้รับมอบทุนจากสำนักงานพัฒนาวิทยาศาสตร์และเทคโนโลยีแห่งชาติ (สวทช.) เพื่อสนับสนุนนักเรียนที่สนใจศึกษาต่อทางด้านวิทยาศาสตร์ในระดับอุดมศึกษา โดยทุนนี้จะมอบให้แก่นักเรียนโรงเรียนวิทยาศาสตร์ (โรงเรียนมหิดลวิทยานุสรณ์ และ โรงเรียนจุฬาภรณราชวิทยาลัย) เพื่อศึกษาต่อและทำงานวิจัยร่วมกับนักวิจัยของสวทช. สถาบันเป็นสมาชิกของเครือข่าย LAOTSE ซึ่งเป็นความร่วมมือระหว่างมหาวิทยาลัยชั้นนำในเอเชียและยุโรป ตามกรอบความร่วมมืออาเซม
ระบบการบริหารและการเงินของเอสไอไอทีเป็นอิสระจากระบบส่วนกลางของมหาวิทยาลัยธรรมศาสตร์ซึ่งยังอยู่ในระบบราชการ เพื่อประสิทธิภาพและความคล่องตัว โดยมีคณะกรรมการอำนวยการสถาบันซึ่งคัดเลือกโดยมหาวิทยาลัยธรรมศาสตร์, สภาอุตสาหกรรมแห่งประเทศไทย, และสมาพันธ์องค์กรเศรษฐกิจญี่ปุ่น ให้คำปรึกษาด้านนโยบายและการดำเนินงาน และมีคณะกรรมการที่ปรึกษาทางวิชาการซึ่งประกอบด้วยนักวิชาการที่มีชื่อเสียงในสาขาต่าง ๆ ให้คำปรึกษาด้านวิชาการและการวิจัย การบริหารสถาบันนำโดยผู้อำนวยการ
ประวัติ

เอสไอไอทีก่อตั้งในช่วงที่เศรษฐกิจของประเทศไทยกำลังเติบโตขึ้นอย่างรวดเร็ว พร้อม ๆ กับการลงทุนจากต่างประเทศจำนวนมาก ความต้องการวิศวกรที่สามารถสื่อสารกับผู้เชี่ยวชาญต่างประเทศได้เป็นอย่างดีเพิ่มขึ้นอย่างรวดเร็ว ศ. เกริกเกียรติ พิพัฒนเสรีธรรม อธิการบดีมธ.ในขณะนั้น กับ นายอานันท์ ปันยารชุน นายพารณ อิศรเสนา ณ อยุธยา และท่านผู้หญิงนิรมล สุริยสัตย์ ผู้นำของวงการอุตสาหกรรมในยุคนั้น จึงได้หารือและประสานงานจนได้ก่อตั้ง โครงการวิศวกรรมศาสตร์ภาคภาษาอังกฤษ (Engineering English Program – EEP) ขึ้นในคณะวิศวกรรมศาสตร์ มหาวิทยาลัยธรรมศาสตร์ เมื่อปี พ.ศ. 2535
เนื่องจากติดขัดด้านโครงสร้างซึ่งยังอยู่ในระบบราชการ และงบประมาณที่จำกัด เมื่อโครงการดังกล่าวดำเนินงานไปได้ระยะหนึ่งจึงได้เปลี่ยนสถานะ ก่อตั้งเป็นสถาบันกึ่งอิสระนอกระบบราชการ ไม่พึ่งงบประมาณแผ่นดิน  โดยได้รับความร่วมมือจาก สภาอุตสาหกรรมแห่งประเทศไทย (ส.อ.ท.) และสมาพันธ์องค์กรเศรษฐกิจญี่ปุ่น (Japan Business Federation ซึ่งมักถูกเรียกตามชื่อย่อในภาษาญี่ปุ่น 経団連 ซึ่งอ่านว่า เคดันเรน ) ใช้ชื่อว่า สถาบันเทคโนโลยีนานาชาติ แห่งมหาวิทยาลัยธรรมศาสตร์ (International Institute of Technology – IIT) เมื่อวันที่ 16 กันยายน พ.ศ. 2537 และต่อมาได้รับพระราชทานชื่อสถาบันจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 28 มิถุนายน พ.ศ. 2539 เป็น สถาบันเทคโนโลยีนานาชาติสิรินธร ตามพระนามของ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วิทยาเขต

ปัจจุบันเอสไอไอทีขยายการศึกษาเป็นสองวิทยาเขต ได้แก่ วิทยาเขตธรรมศาสตร์รังสิต และวิทยาเขตบางกะดี ทั้งสองวิทยาเขตอยู่ในพื้นที่กลุ่มวิสาหกิจเทคโนโลยีกรุงเทพตอนบนตามแผนยุทธศาสตร์ของสวทช. ซึ่งในพื้นที่ประกอบไปด้วยสถาบันด้านวิทยาศาสตร์และเทคโนโลยีที่สำคัญจำนวนมาก เช่น อุทยานวิทยาศาสตร์ประเทศไทย, สำนักงานพัฒนาวิทยาศาสตร์และเทคโนโลยีแห่งชาติ (สวทช.) (รวมถึงศูนย์วิจัยแห่งชาติในสังกัดอีก 4 แห่ง ได้แก่ ศูนย์พันธุวิศวกรรมและเทคโนโลยีชีวภาพแห่งชาติ, ศูนย์เทคโนโลยีโลหะและวัสดุแห่งชาติ, ศูนย์เทคโนโลยีอิเล็กทรอนิกส์และคอมพิวเตอร์แห่งชาติ, ศูนย์นาโนเทคโนโลยีแห่งชาติ), สถาบันวิจัยวิทยาศาสตร์และเทคโนโลยีแห่งประเทศไทย (วว.), เทคโนธานี, เขตอุตสาหกรรมซอฟต์แวร์แห่งประเทศไทย (ซอฟต์แวร์พาร์ค), องค์การพิพิธภัณฑ์วิทยาศาสตร์แห่งชาติ (อพวช.), สถาบันบัณฑิตวิทยาศาสตร์และเทคโนโลยีไทย และสถาบันเทคโนโลยีแห่งเอเชีย รวมถึงเขตอุตสาหกรรมไฮเทค และสถาบันอุดมศึกษาอื่น ๆ อีกจำนวนหนึ่ง. โดยเอสไอไอทีได้ร่วมมือและแลกเปลี่ยน ทั้งด้านการสอน วิจัย และถ่ายทอดเทคโนโลยี กับหน่วยงานเหล่านี้อย่างสม่ำเสมอ
วิทยาเขต > ธรรมศาสตร์รังสิต

ตั้งอยู่ใน มหาวิทยาลัยธรรมศาสตร์ ศูนย์รังสิต จังหวัดปทุมธานี ติดกับ อุทยานวิทยาศาสตร์แห่งประเทศไทย, สวทช., และ สถาบันเทคโนโลยีแห่งเอเชีย
วิทยาเขต > บางกะดี

ตั้งอยู่ในสวนอุตสาหกรรมบางกะดี จังหวัดปทุมธานี โดยสาขาวิชาด้านการสื่อสาร, เทคโนโลยีสารสนเทศ, คอมพิวเตอร์, อิเล็กทรอนิกส์, และเมคคาทรอนิกส์ จะอยู่ที่วิทยาเขตนี้เป็นหลัก รวมถึงสาขาเทคโนโลยีการจัดการ การจัดการวิศวกรรม และการจัดการการดำเนินงาน
ภาควิชา

ปัจจุบัน มีทั้งหมด 6 ภาควิชา เปิดสอนสาขาวิชาต่าง ๆ (ในวงเล็บคือสาขาย่อย) ดังนี้
วิศวกรรมเคมี (วิศวกรรมชีวเคมี, วิศวกรรมสิ่งแวดล้อม)
วิศวกรรมโยธา (วิศวกรรมโยธา, วิศวกรรมโครงสร้างพื้นฐาน)
วิศวกรรมไฟฟ้า
วิศวกรรมคอมพิวเตอร์
วิศวกรรมดิจิทัล
การวิเคราะห์ธุรกิจและโซ่อุปทาน
วิศวกรรมเครื่องกล (วิศวกรรมเครื่องกล, การจัดการพลังงาน)
วิศวกรรมอุตสาหการ (วิศวกรรมอุตสาหการ, วิศวกรรมการผลิต)
จัดการเรียนการสอนในวิชาพื้นฐานด้าน วิศวกรรม เทคโนโลยี และการจัดการ  และรับผิดชอบวิชาภาษาอังกฤษและวิชาพื้นฐานจำนวนหนึ่งของมหาวิทยาลัยธรรมศาสตร์ (รหัสขึ้นต้นด้วย TU)
ผู้อำนวยการสถาบันตั้งแต่อดีตถึงปัจจุบัน

พ.ศ. 2568-ปัจจุบัน รศ. ดร. เกรียงศักดิ์ ภานุวัฒน์วนิชย์
พ.ศ. 2562–2568 ศ. ดร. พฤทธา ณ นคร
พ.ศ. 2555–2562 ศ. ดร. สมนึก ตั้งเติมสิริกุล
พ.ศ. 2552–2555 ศ. ดร. จงรักษ์ ผลประเสริฐ
พ.ศ. 2547–2552 ศ. ดร. สวัสดิ์ ตันตระรัตน์
พ.ศ. 2541–2547 ศ. ดร. ปรีดา วิบูลย์สวัสดิ์
พ.ศ. 2540–2541 ศ. ดร. สวัสดิ์ ตันตระรัตน์ (รักษาการ)
พ.ศ. 2537–2540 ศ. ดร. ปรีดา วิบูลย์สวัสดิ์
พ.ศ. 2537 รศ. ดร. ทวีป  ชัยสมภพ (รักษาการ)
พ.ศ. 2535–2537 ดร. นพดล อินนา
บุคคลสำคัญสถาบันเทคโนโลยีนานาชาติสิรินธร

ศ.ดร.ปรีดา วิบูลย์สวัสดิ์ (อดีตผู้อำนวยการ) ราชบัณฑิต สำนักวิทยาศาสตร์ ราชบัณฑิตยสถาน
ศ.ดร.สวัสดิ์ ตันตระรัตน์ (อดีตผู้อำนวยการ) ภาคีสมาชิก สำนักวิทยาศาสตร์ ราชบัณฑิตยสถาน และผู้อำนวยการสำนักงานกองทุนสนับสนุนการวิจัย
บุคคลที่มีชื่อเสียง

ดร.กีรติ กิจมานะวัฒน์ กรรมการผู้อำนวยการใหญ่ บริษัท ท่าอากาศยานไทย(AOT) จำกัด (มหาชน)
ผศ.ดร.การดี เลี่ยวไพโรจน์ (ศิษย์เก่า) (อดีตอาจารย์) ประธานเจ้าหน้าที่อนาคตศาสตร์และสินทรัพย์ดิจิทัล บริษัท ฟิวเจอร์เทลส์ แล็บ โดย MQDC
สายฝน ชีช้าง อดีตผู้ประกาศข่าวบันเทิง ช่อง 3
ชนันภรณ์ รสจันทน์ (ศิษย์เก่า) มิสไทยแลนด์ยูนิเวิร์ส 2548, ชุดแต่งกายประจำชาติยอดเยี่ยม มิสยูนิเวิร์ส 2005 ไทยแลนด์ และเป็นนักบินที่หนึ่งของสายการบินไทยแอร์เอเชียเอ็กซ์
วริษฐา จตุรภุช (สต๊อป) นักร้องจากการประกวดเดอะสตาร์ ค้นฟ้าคว้าดาว ปี 8
สพล อัศวมั่นคง (ศิษย์เก่า) นักแสดงช่อง 7HD
รศ ดร วีริศ อัมระปาล  SIIT #1.   ผู้ว่าการการนิคมแห่งประเทศไทย และ ผู้ว่าการการรถไฟแห่งประเทศไทย
ดร.ทิศพล นครศรี ประธานกรรมการบริหารบริษัท บางกอกโซล่าร์ พาวเวอร์ (พี่อ๋อง ผู้สะสมลงทุนสินทรัพย์ประเภทรถสปอร์ตทั้งในไทย และ เยอรมนี)
ดร.ดำรงค์ฤทธิ์ เนียมหมวด รองผู้อำนวยการ สำนักงานพัฒนาเทคโนโลยีอวกาศและภูมิสารสนเทศ หรือ GISTDA
พรยศ กลั่นกรอง อธิบดีกรมโรงงาน กระทรวงอุตสาหกรรม
สุรนาม พานิชการ ผู้ก่อตั้งและ CEO Tofusan
กัมปนาท ตันพิทักษ์สิทธิ์ กรรมการผู้จัดการ บริษัท โรบอท ซิสเต็ม จำกัด ผู้ประกอบหุ่นยนต์และระบบอัตโนมัติ
พชร ปัญญายงค์ พิธีกรรายการด้านเศรษฐกิจ อดีตผู้บริหารบริษัท โตโยต้า บางกอก จำกัด
งานวิจัย

ปัจจุบัน SIIT มี 3 ศูนย์วิจัยและ 6 กลุ่มวิจัย ดังนี้
ศูนย์วิจัยเทคโนโลยีการก่อสร้างและบำรุงรักษา (CONTEC) ดำเนินการวิจัยและพัฒนาโครงการที่เกี่ยวกับเทคโนโลยีที่จำเป็นสำหรับการแก้ปัญหาและการสร้างนวัตกรรมทางด้านเทคโนโลยีวัสดุก่อสร้างและโครงสร้างพื้นฐาน
ศูนย์วิจัยการคมนาคม Transportation Research Center (TREC) จัดตั้งขึ้นเมื่อวันที่ 18 ธันวาคม ค.ศ. 2007 เพื่อดำเนินการวิจัยร่วมกันระหว่าง SIIT และองค์กรภาครัฐที่เกี่ยวข้องในขอบเขตเรื่องการคมนาคมและเทคโนโลยีที่สนับสนุนทางด้านการคมนาคม
หน่วยวิศวกรรมชีวการแพทย์ (BioMed SIIT) เป็นการผสมผสานของพื้นฐานทางด้านวิศวกรรม วิทยาการคอมพิวเตอร์ วิทยาศาสตร์การแพทย์ และคณิตศาสตร์เพื่อแก้ปัญหาที่เกี่ยวข้องทางด้านการแพทย์และชีววิทยา มีความเชี่ยวชาญเกี่ยวข้องกับชีวสารสนเทศและวิศวกรรมชีวการแพทย์ การเพิ่มประสิทธิภาพและการวิเคราะห์เชิงตัวเลขในช่วงจากการวิเคราะห์ภาพทางการแพทย์ที่จะผลิตรากฟันเทียมทางการแพทย์และการเขียนโปรแกรมซีเอ็นซี
ศูนย์วิจัยด้านอัจฉริยะสารสนเทศและนวัตกรรมการบริการ (IISI) เก็บถาวร 2020-06-04 ที่ เวย์แบ็กแมชชีน เป็นการผสมผสานปัจจัยพื้นฐานสำหรับการแก้ปัญหาขั้นสูงในด้านวิศวกรรมวิทยาศาสตร์และประเด็นทางด้านวิทยาศาสตร์และด้านสังคม และจากนั้นจะให้การแก้ปัญหาในรูปแบบการให้บริการ หน่วยวิจัย IISI ก่อให้เกิดความก้าวหน้าของเขตข้อมูลสารสนเทศอัจฉริยะ เช่นปัญญาประดิษฐ์, การทำเหมืองข้อมูลและการประมวลผลอ่อนที่นำไปสู่การพัฒนาโซลูชั่นสำหรับปัญหาที่ปัจจัยมนุษย์มีส่วนร่วมอย่างมีนัยสำคัญ นวัตกรรมเหล่านี้สามารถใช้เป็นบริการเพื่อสังคมและอุตสาหกรรมต่างๆ
หน่วยวิจัยด้านการคำนวณทางด้านวิศวกรรมและวิทยาศาสตร์ (CES) ดำเนินการวิจัยด้านทฤษฎีการคำนวณ เพื่อแก้ไขปัญหาสหวิทยาการที่ซับซ้อนที่ไม่สามารถเข้าถึงได้ด้วยวิธีการวิเคราะห์และการทดลอง
หน่วยวิจัยด้านโครงสร้างพื้นฐานอัจฉริยะ (INFRA) นำเทคโนโลยีต่างๆ มาใช้ในการวางแผน การออกแบบ การดำเนินงาน และการบริหารจัดการโครงสร้างพื้นฐานในรูปแบบอันชาญฉลาด ด้วยวิธีที่ประหยัด มีประสิทธิภาพ สะดวก สบายและเป็นมิตรกับสิ่งแวดล้อม
หน่วยวิจัยด้านระบบโลจิสติกส์และระบบห่วงโซ่อุปทาน (LogEn) การวิจัยขั้นสูงทางด้านระบบโลจิสติกส์และระบบห่วงโซ่อุปทานที่ให้ความสำคัญทางด้านความเหมาะสม การวางแผนการผลิต การตั้งเวลาจำลอง การจัดการรายการสิ่งของ การพยากรณ์ การจัดการที่มีคุณภาพ การจัดการและการดำเนินการตามแนวคิดแบบลีน
หน่วยวิจัยด้านวัสดุและเทคโนโลยีพลาสม่า (MaP Tech) มีเป้าหมายที่จะดำเนินการในขอบเขตที่กว้างในเรื่องการทำวิจัยทางด้านวัสดุที่เน้นในการพัฒนา การออกแบบ การวิเคราะห์การคำนวณ การผลิต การทดสอบและการใช้พลาสติกประยุกต์ ยางสังเคราะห์และวัสดุนาโน การใช้งานของพลาสม่า สำหรับการใช้งานในด้านต่างๆโดยเฉพาะอย่างยิ่งการใช้งานในด้านการเกษตรและการแพทย์เป็นหลัก
หน่วยวิจัยด้านพลังงานที่ยั่งยืนและคาร์บอนต่ำ (SELC) ความท้าทายของการเปลี่ยนแปลงสภาพภูมิอากาศของโลก ความไม่มั่นคงด้านพลังงานและการเติบโตทางเศรษฐกิจ นั้นสามารถแก้ไขได้ด้วยการพัฒนาอย่างรวดเร็วของเทคโนโลยีคาร์บอนต่ำและการจัดการ มีความหลากหลายของเทคโนโลยีที่มีขั้นตอนต่างๆของการพัฒนาที่จะนำไปสู่การใช้พลังงานและเป้าหมายด้านสิ่งแวดล้อม แต่อย่างไรก็ตาม พวกเขาจะไม่ได้รับการพัฒนาในอัตราที่ต้องการเนื่องจากการรวมกันของเทคโนโลยี ทักษะ การเงิน การค้าและการกำกับดูแลต่างๆ
ดูเพิ่ม

คณะวิศวกรรมศาสตร์ มหาวิทยาลัยธรรมศาสตร์ อีกหน่วยงานในมหาวิทยาลัยธรรมศาสตร์ ที่จัดการเรียนการสอนสาขาวิศวกรรมศาสตร์
เธอคือพรหมลิขิต (ละครโทรทัศน์)

| เธอคือพรหมลิขิต |
| --- | --- |

ประเภท: ละครโทรทัศน์
พัฒนาโดย: เดอะ วัน เอ็นเตอร์ไพรส์ จีเอ็มเอ็ม แชนแนล โฮลดิ้ง (รีรัน)
เขียนโดย: ศกุนกานต์ เวชชาชีวะ
กำกับโดย: วรวิทย์ ขัตติยโยธิน
แสดงนำ: สุกฤษฎิ์ วิเศษแก้ว เอสเธอร์ สุปรีย์ลีลา ลัลณ์ลลิน เตจะสา เวศซ์ ดวงตา ตุงคะมณี
ดนตรีแก่นเรื่องเปิด: เธอคือพรหมลิขิต - สุกฤษฎิ์ วิเศษแก้ว
ดนตรีแก่นเรื่องปิด: เอะใจ - สุกฤษฎิ์ วิเศษแก้ว
จำนวนตอน: 17
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 80 นาที
ออกอากาศ
เครือข่าย: ช่องวัน 31 ไลน์ทีวี วีทีวี MYTV(กัมพูชา) จีเอ็มเอ็ม 25 (รีรัน)
ออกอากาศ: 4 กันยายน – 27 พฤศจิกายน 2560
การแสดงที่เกี่ยวข้อง
พรหมไม่ได้ลิขิต
You Are My Destiny เธอคือพรหมลิขิต เป็นละครโทรทัศน์ไทย โดย เดอะ วัน เอ็นเตอร์ไพรส์ ได้ซื้อลิขสิทธิ์ละครชุด Fated to Love You (ภาษาจีน: 命中注定我愛你, โชคชะตาพามาปิ๊งรัก) เวอร์ชันปี พ.ศ. 2551 (ค.ศ. 2008) ของ Sanlih E-Television กลับมาสร้างใหม่ในเวอร์ชันภาษาไทย นำแสดงโดย สุกฤษฎิ์ วิเศษแก้ว, เอสเธอร์ สุปรีย์ลีลา, ลัลณ์ลลิน เตจะสา เวศซ์ และ ดวงตา ตุงคะมณี กำกับการแสดงโดย วรวิทย์ ขัตติยโยธิน ออกอากาศทางช่องวัน 31 ระหว่างวันที่ 4 กันยายน – 27 พฤศจิกายน 2560 ทั้งในประเทศไทยและจีน  นอกจากนั้นแล้ว ถูกซื้อลิขสิทธ์นำไปออกอากาศในประเทศกัมพูชา
เรื่องย่อ

เมื่อโชคชะตาเล่นตลกให้ภาวุฒิ (สุกฤษฎิ์ วิเศษแก้ว) ประธานหนุ่มรูปหล่อแห่งบริษัทผลิตเครื่องอุปโภคบริโภคที่ใหญ่ที่สุด ได้มาเจอกับวนิดา (เอสเธอร์ สุปรีย์ลีลา) เลขาสาวสุดเฉิ่มในบริษัทกฎหมาย ซึ่งตั้งใจจะกระชับความสัมพันธ์กับธนวัฒน์ (กิจเกษม แมคแฟดเดน) แฟนหนุ่มบนเรือสำราญสุดหรูตามคำแนะนำของฟ้า (ภคกัญญา เจริญยศ) เพื่อนสนิท โดยเป็นวันเดียวกับที่ภาวุฒิวางแผนจะทำเซอร์ไพรส์ขอ แขไขคุณ (ลัลณ์ลลิน เตจะสา เวศซ์) แฟนสาวนักบัลเล่ต์แต่งงาน แต่แขไขคุณเกิดเปลี่ยนใจเพราะต้องบินด่วนไปเซ็นสัญญากับคณะบัลเล่ต์ที่นิวยอร์ก ในขณะเดียวกันภาวุฒิก็โดนเสนาะ (ตี๋ ดอกสะเดา) ผู้จัดการโรงงานที่ภาวุฒิเพิ่งเทคโอเวอร์กับสมพงษ์ (วราวุธ โพธิ์ยิ้ม) ลูกชาย ช่วยกันวางยาทำให้ภาวุฒิพลาดไปมีความสัมพันธ์กับวนิดา ที่ดันกินยาแก้ไข้หวัดจนง่วงเดินเข้าห้องผิด ซึ่งกว่าทั้งคู่จะได้สติก็ปาเข้าไปเช้าวันใหม่ ภาวุฒิโกรธมากเพราะเข้าใจว่าทั้งวนิดา,เสนาะและสมพงษ์ร่วมมือกันแบล็คเมล์เขา
นักแสดง

สุกฤษฎิ์ วิเศษแก้ว รับบทเป็น ภาวุฒิ เจริญปรีชาพาณิชย์ (วุฒิ)
เอสเธอร์ สุปรีย์ลีลา รับบทเป็น วนิดา ประชาบดี (นิด)
ลัลณ์ลลิน เตจะสา เวศซ์ รับบทเป็น แขไขคุณ วัฒนวิเชียร (แข)
ดวงตา ตุงคะมณี รับบทเป็น พัชนี เจริญปรีชาพาณิชย์
รัดเกล้า อามระดิษ รับบทเป็น บังอร ประชาบดี
ภรภัทร ศรีขจรเดชา รับบทเป็น ทยา โรเจอร์ส
วรรธนะ กัมทรทิพย์ รับบทเป็น อภิชาติ มงคลเกษม
มยุริญ ผ่องผุดพันธ์ รับบทเป็น ดาริกา
วราวุธ โพธิ์ยิ้ม รับบทเป็น สมพงษ์
ณัฐกฤต เกษตรภิบาล รับบทเป็น ศุภกรณ์ (กรณ์)
ภคกัญญา เจริญยศ รับบทเป็น ฟ้า
ตี๋ ดอกสะเดา รับบทเป็น เสนาะ
สิตางศุ์ ปุณภพ รับบทเป็น อำไพ ประชาบดี
พัสกร พลบูรณ์ รับบทเป็น อำภา ประชาบดี
นักแสดง > นักแสดงรับเชิญ

วิศิษฐ์ ยุตติยงค์ รับบทเป็น ปู่เล็ก
กิตตินันท์ ชินสำราญ รับบทเป็น ปริญญา สิริสวัสดิ์
สิรินทร์ ก่อเกียรติ รับบทเป็น จูน
กิจเกษม แมคแฟดเดน รับบทเป็น ธนวัฒน์
ถิร ชุติกุล รับบทเป็น เบนนี่
ธนภัทร กาวิละ รับบท อัฐพล วรัทศรีปู้ (อัฐ)
พัทธนันท์ จิระโชติฐิติกุล รับบทเป็น
สุชาดา พูนพัฒนสุข รับบทเป็น แคบไข แม่ของแขไขคุณ (แข)
ต่อตระกูล จันทิมา รับบทเป็น อาใหญ่
นพ. วาโย อัศวรุ่งเรือง รับบทเป็น หมอแผนกสูติ-นารีเวชที่โรงพยาบาลเกาะสีชัง จังหวัดชลบุรี
พลอยปุณณ์ เดชโชติพิสิฐ รับบทเป็น อารียา พงศ์กิติย่า (ใหม่)
รติพันธ์ พันธ์พินิจ รับบทเป็น เทยา (เจ้าหน้าที่ STAFF งานนิทรรศการศิลปกรรมนานาชาติ ครั้งที่ 8)
จตุเดช เกษมลาวัณย์  รับบทเป็น ตำรวจ
ณัฐ เค้ายวนผึ้ง  รับบทเป็น ตำรวจ
ยืนยง โอภากุล รับบท ภาวุฒิ (วัยชรา)
คณาวุฒิ ไตรพิพัฒนพงษ์ รับบท ภาวุฒิ (วัยรุ่น)
อติรุจ กิตติพัฒนะ รับบทเป็น ผู้ประกาศข่าว ONE NEWS
ดวงใจ อารีรัตน์  รับบทเป็น ผู้ประกาศข่าวภาคสนาม ONE NEWS
กิตติพล เกศมณี รับบทเป็น สันติสุข
ประพฤติธรรม คุ้มชาติ รับบทเป็น ผู้บรรยายเรื่องน้ำยาสระผมตรา SNAIL CELL ในห้องประชุมบริษัทเจริญปรีชาพาณิชย์
จินดา เกษม รับบทเป็น ป้าโจ๋
ภณิดา สุวรรณสะอาด รับบทเป็น ป้า
คุณากร เกิดพันธุ์ รับบทเป็น หมอ
กิตติพงษ์ ปลื้มปรีดาพร รับบท คิมหันต์ (คิม)
กฤตภาส จันทนะโพธิ รับบทเป็น นายแพทย์ในห้องผ่า
ชัชฤทธิ์ วณิชย์พูลผล รับบทเป็น หุ้นส่วนบริษัทเจริญปรีชาพาณิชย์
ธัญชนก ตวงมุกดา รับบทเป็น กรรมการบริษัทเจริญปรีชาพาณิชย์
ด.ญ.แคทเธอรีน จันทรวิสูตร รับบทเป็น วนิดา (วัยเด็ก)
สุรศักดิ์ ชัยอรรถ รับบท ทยา (วัยชรา)
เพลงประกอบละคร

เธอคือพรหมลิขิต - บี้ สุกฤษฎิ์
เอะใจ - บี้ สุกฤษฎิ์
เธอสวย - บี้ สุกฤษฎิ์บี้ สุกฤษฎิ์ รับบท ภาวุฒิ
การตอบรับ > เรตติง

| ตอนที่ | ออกอากาศ | เรตติงทั่วประเทศ |
| --- | --- | --- |
| 1 | 4 กันยายน พ.ศ. 2560 | 1.20 |
| 2 | 5 กันยายน พ.ศ. 2560 | 1.50 |
| 3 | 11 กันยายน พ.ศ. 2560 | 1.50 |
| 4 | 12 กันยายน พ.ศ. 2560 | 2.10 |
| 5 | 18 กันยายน พ.ศ. 2560 | 2.10 |
| 6 | 19 กันยายน พ.ศ. 2560 | 2.40 |
| 7 | 25 กันยายน พ.ศ. 2560 | 2.60 |
| 8 | 26 กันยายน พ.ศ. 2560 | 2.50 |
| 9 | 30 ตุลาคม พ.ศ. 2560 | 3.10 |
| 10 | 31 ตุลาคม พ.ศ. 2560 | 3.65 |
| 11 | 6 พฤศจิกายน พ.ศ. 2560 | 4.03 |
| 12 | 7 พฤศจิกายน พ.ศ. 2560 | 3.80 |
| 13 | 13 พฤศจิกายน พ.ศ. 2560 | 3.90 |
| 14 | 14 พฤศจิกายน พ.ศ. 2560 | 4.40 |
| 15 | 20 พฤศจิกายน พ.ศ. 2560 | 3.80 |
| 16 | 21 พฤศจิกายน พ.ศ. 2560 | 4.00 |
| 17 (ตอนจบ) | 27 พฤศจิกายน พ.ศ. 2560 | 4.40 |
|  | เรตติงเฉลี่ย (17 ตอน) | 3.00 |
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
| รางวัลนาฏราช ครั้งที่ 9 | นักแสดงดาวรุ่งชายยอดเยี่ยม | ภรภัทร ศรีขจรเดชา | เสนอชื่อเข้าชิง |
| รางวัลนาฏราช ครั้งที่ 9 | นักแสดงนำชายยอดเยี่ยม | สุกฤษฎิ์ วิเศษแก้ว | เสนอชื่อเข้าชิง |
ดูเพิ่ม

Fated To Love You
แหล่งข้อมูลอื่น

เรื่องย่อละครเธอคือพรหมลิขิต : Dara.TrueID เก็บถาวร 2017-08-30 ที่ เวย์แบ็กแมชชีน
เธอคือพรหมลิขิต (ละครโทรทัศน์) ที่สยามโซน
เรื่องย่อ "เธอคือพรหมลิขิต" : Manager.co.th เก็บถาวร 2017-08-26 ที่ เวย์แบ็กแมชชีน
เรื่องย่อละคร เธอคือพรหมลิขิต : kapook.com
เรื่องย่อละคร เธอคือพรหมลิขิต : gossipstar.mthai.com
เรื่องย่อละคร เธอพรหมลิขิต : sanook.com
สงครามกัมพูชา–ดัตช์

สงครามกัมพูชา–ดัตช์ (ดัตช์: Cambodjaans-Nederlandse Oorlog; เขมร: សង្គ្រាមកម្ពុជា-ហូឡង់) ใน ค.ศ. 1643–1644 เป็ยความขัดแย้งที่เกิดจากการรัฐประหารที่ทำให้กษัตริย์กัมพูชาพระองค์ใหม่ขึ้นครองราชย์และเปลี่ยนมานับถือศาสนาอิสลามด้วยความช่วยเหลือของพ่อค้าชาวมลายูที่อาศัยอยู่ในประเทศ กษัตริย์พระองค์ใหม่ทรงเริ่มการสังหารหมู่พนักงานบริษัทอินเดียตะวันออกของเนเธอร์แลนด์และต่อมาทรงเอาชนะกองกำลังดัตช์ที่ส่งมาเพื่อแก้แค้นชาวกัมพูชาได้